Таксама яна расказала, што па кожным узроўні адукацыі, а гэта ПТА, CCA, УВА, вядзецца падрыхтоўка кадраў для сферы будаўніцтва і архітэктуры. Агульны выпуск спецыялістаў для гэтай галіны ва ўніверсітэтах склаў больш за 2,5 тысячы чалавек, у тым ліку тых, хто атрымаў адукацыю на платнай аснове. Істотная колькасць выпускнікоў УВА была працаўладкавана за кошт пададзеных заявак ад будаўнічых арганізацый. На ўзроўні сярэдняй спецыяльнай адукацыі падрыхтоўка спецыялістаў сярэдняга звяна вядзецца ў 32 установах адукацыі па 8 спецыяльнасцях. Сёлетні выпуск склаў каля трох тысяч чалавек. Рабочыя кадры для будаўнічай галіны рыхтуе 71 прафесійна-тэхнічная ўстанова па 40 кваліфікацыях. У мінулы навучальны год установы ПТА выпусцілі каля 4,3 тысячы чалавек. У мэтах аператыўнага задавальнення запытаў заказчыкаў кадраў установы прафесійнатэхнічнай адукацыі ажыццяўляюць прафесійную падрыхтоўку і перападрыхтоўку незанятага насельніцтва, а гэта каля 2 тысяч чалавек у год па найбольш запатрабаваных у галіне спецыяльнасцях.